08/09/2010 | Administración LocalMunicipal
Cerceda
Intervención
Aprobación definitiva varias ordenanzas

· Nº8: ORDENANZA FISCAL REGULADORA DA TAXA POLA CELEBRACIÓN DE MATRIMONIOS CIVIS · Nº9: Taxa por entrada de vehículos a través de beirarrúas e reservas de vía pública para aparcamento exclusivo, parada de vehículos, carga e descarga de mercadorías de calquera clase · Nº3: ORDENANZA FISCAL DE AXUDA NO FOGAR MUNICIPAL E aprobado tamén o regulamento de celebración de vodas civís no Concello de Cerceda, todas elas en sesión plenaria de 22/06/2010, e rematado o prazo de exposición pública da mesma, sen que se presentasen reclamacións á aprobación inicial, de conformidad co artigo 17.4 do Texto Refundido da Lei Reguladora das Facendas Locais, enténdense definitivamente aprobadas, procedéndose á publicación do texto íntegro das ordenanzas fiscais coas modificacións aprobadas. Faise constar igualmente que contra o acto de aprobación definitiva, que pon fin á vía administrativa, os interesados poderán interpoñer recurso contencioso-administrativo ante o Xulgado do Contencioso-Administrativo competente por razón do territorio, no prazo de dous meses contados a partir do día seguinte ó da publicación deste acordo e do texto integrado da ordenanza no Boletín Oficial da Provincia (segundo o artigo 46.1 da Lei 29/98, do 13 de xullo, Lei da Xurisdicción Contencioso-Administrativa). Cerceda, 4 de agosto de 2010. José García Liñares, Alcalde do Concello de Cerceda. No uso das facultade concedidas polos artigos 133.2 e 142 da Constitución e polo artigo 106 da Lei 7/1985, reguladora das bases de réxime local e de coformidade co disposto no artigo 132 en relación co artigo 20 do Tecto refundido da lei reguladora das facendas locais aprobado polo RDL 2/2004, do 5 de marzo, o concello de Cerceda establece a taxa pola celebración de matrimonios civís que rexerá pola presente ordenanza fiscal. Constitúe o feito impoñible desta taxa a actividade administrativa desenvolvida con motivo da tramitación dos expedientes como a utilización dos locais municipais con motivo das vodas civís. Son suxeitos pasivos desta taxa, en concepto de contribuíntes, as parsoas físicas ou xurídicas, así como as entidades a que se refire o artigo 35.4 da Lei 58/2003, do 17 de decembro, xeral tributaria, ou ben resulten beneficiados ou afectados pola utilización das instalacións ou actividade administrativa que constitue o feito impoñible desta taxa. Non se poderán recoñecer outros beneficios fiscais na presente taxa que os eprexamente establecidos en normas con rango de lei ou os derivados de tratados internacionais. A taxa devengase cando se presente a solicitude que inicie a actuación administrativa que non se realizará ou tramitará sen que se teña efectuado o pagamento correspondente. A cuota tributaria determínase pola aplicación dunha cantidade fixa resultante de aplicar a seguinte tarifa. Tramitación dos expedientes e utilización dos locais para celebración de matrimonios civís, 90,00 €. A presente taxa esixirase en réxime de autoliquidación. A presente ordenanza entrará en vigor unha vez publicado anuncia da súa aprobación definitiva tal e como se regula no artigo 17 do Texto Refundido da lei reguladora das facendas locais aprobado por RDLexislativo 2/2004, de 5 de marzo.1. Este Concello conforme ó autorizado polo artigo 106 da Lei 7/85 do 2 de abril, reguladora das Bases do Réxime Local e de acordo co previsto no artigo 20.3. h) do Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, establece a Taxa por entrada de vehículos a través de beirarrúas e reservas de vía pública para aparcamento exclusivo, parada de vehículos, carga e descarga de mercancías de calquera clase, que se regulará pola presente Ordenanza, redactada conforme ó disposto no artigo 16 do RDl 2/2004 citado.2. Será obxecto deste tributo a reserva de espacios nas vías e terreos de dominio público para entrada de vehículos ou similares. Está constituído pola realización sobre a vía ou terreos de dominio público de calquera dos aproveitamentos enumerados no número 2 do artigo 1º desta Ordenanza, e a obrigación de contribuír nace dende o momento en que o aproveitamento se inicie. A taxa devengarase no momento de solicitarse a licenza ou de iniciarse o aproveitamento, cando non se obtivera a correspondente licenza. As cotas serán irreductibles, agás nos casos nos que a utilización da vía pública non coincida co ano natural, en cuxo caso as cotas calcularanse proporcionalmente ó número de semestres naturais que resten para finalizar o ano, incluido o do comenzo do aproveitamento. Asemade, a devolución das cotas semestrais a que teña derito o suxeito pasivo nos casos de baixa, deberá solicitarse por este, e tramitarase de conformidade ás normas que rexen a devolución de ingresos indebidos. Están solidariamente obrigados ó pago, en concepto de contribuíntes: a) As persoas naturais ou xurídicas titulares da respectiva licencia municipal. b) Os propietarios dos inmobles onde se estableceran as entradas ou pasos de vehículos e similares. Estará formada pola suma de tres compoñentes, un fixo e dous variables, que se aplicarán dacordo co establecido no artigo 7: - Primeiro compoñente, referente ós metros empregados na reserva de espacio: Tomarase como base a lonxitude en metros lineais da entrada ou paso de vehículos e similares e da reserva de espacio, distancia que se computará no punto de maior amplitude ou anchura do aproveitamento. – Segundo compoñente, referente ós metros necesarios para colocar a rampa de acceso: Tomarase como base a lonxitude en metros lineais da entrada ou paso de vehículos e similares e da reserva de espacio, distancia que se computará no punto de maior amplitude ou anchura do aproveitamento. – Terceiro compoñente, fixo, e relativo ó custo da placa de prohibición de estacionamento axustado ó modelo oficial. A cota calcularase do xeito seguinte: - Primeiro ano de disfrute do aproveitamento: A cota tributaria será a suma dos seguintes importes, correspondentes ós compoñentes ós que fai referencia o artigo anterior: – 20,00 euros/ano/metro lineal. – 40,00 euros/metro lineal. – 16,00 euros. - Segundo e seguintes anos de aproveitamento: A tarifa a aplicar será de 20,00 euros/ano/metro lineal.1. Serán responsables solidarios das obrigacións tributarias establecidas nesta Ordenanza as persoas e entidades a que se refire o artigo 42 da Lei 58/2003, de 17 de decembro, xeral tributaria.2. Serán responsables solidarios das obrigacións tributarias establecidas nesta Ordenanza as persoas e entidades a que se refire o artigo 42 da Lei 58/2003, de 17 de decembro, xeral tributaria.1. As Entidades ou particulares interesados na concesión dos aproveitamentos regulados por esta Ordenanza, presentarán no Concello solicitude detallada da extensión e carácter do aproveitamento requerido.2. Tamén deberán presentar a oportuna declaración en caso de alteración ou baixa dos aproveitamentos xa concedidos dende que o feito se produza ata o último día do mes natural seguinte o en que tal feito tivo lugar. Aqueles que incumpran tal obrigación seguirán obrigados ó pago do tributo. Tales declaracións surtirán efecto a partir do semestre seguinte a aquel en que se formulen.3. Concedida e aboada a licencia polo titular, o Concello procederá a colocación da rampa e da placa correspondente.4. A falta de instalación da placa ou da rampa, ou do emprego doutras distintas ás regulamentarias, impedirá ós titulares das licencias o exercicio ó seu dereito de aproveitamento. Cando se realicen aproveitamentos sen licencia, excedendo do autorizado ou incumplindo no disposto na ordenanza xeral municipal sobre tráfico, circulación de vehículos a motor e seguridade vial, practicaranse de oficio as liquidacións que correspondan e se impoñerán as sancións que procedan. O pago da taxa non supón a adquisición do dereito a realizar o aproveitamento fóra dos termos autorizados polo concello, poidendo éste adoptar as medidas que procedan para evitar a continuación daqueles que non poidan ser autroizados por non cumplir as condicións requeridas, se ben a actuación municipal neste sentido provocará a baixa no padrón da taxa.5. A recaudación das liquidacións que se practiquen, realizarase polo sistema de ingreso directo en calquera Caixa de Aforros ou Entidade Bancaria inscrita no Rexistro de Bancos, con establecementos abertos dentro do término municipal, agás as cotas anuais que se recauden por recibo. Durante o mes de setembro de cada ano, elaborarase o padrón de vados correspondente ó exercicio actual. Unha vez aprobado polo órgano competente, exporase ó público no taboleiro de edictos da Corporación, mediante anuncio publicado no Boletín Oficial da Provincia. A partir do día seguinte á publicación do padrón, os interesados disporán de 20 días hábiles para interpoñer as reclamacións que estimen oportunas, transcurridos os cales, comenzarán a contar os prazos para a cobranza en período voluntario, e no seu caso, executivo, nos termos establecidos na Lei xeral tributaria, L 58/2003, do 17 de decembro. De conformidade co disposto no artigo 9 do Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, non se recoñece beneficio tributario algún, agás os que sexan consecuencia do establecido nos Tratados ou Acordos Internacionais, ou os expresamente previstos en normas con rango de Lei. O Estado, as Comunidades Autónomas e as Entidades Locais non estarán obrigados ó pago das taxas por utilización privativa ou aproveitamento especial do dominio público polos aproveitamentos inherentes ós servicios públicos de comunicacións que exploten directamente e por tódolos que inmediatamente interesen á seguridade cidadán ou á defensa nacional. En todo o relativo á calificación de infraccións tributarias e sancións, ademais do previsto nesta Ordenanza, estarase ó disposto nos artigos 181 e seguintes da Lei Xeral Tributaria e demais normativa aplicable. De conformidade co previsto no artigo 127 en relación co artigo 41, e segundo as normas contidas no Capítulo VI do Título I do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece o precio público polo Servicio de Axuda no fogar, tanto para persoas valoradas como persoas que accedan ao servizo por libre concurrencia. Están obrigadas ao pago todas aquelas persoas que: A) Estean recoñecidas como dependentes ao abeiro da Lei 39/2006 de 14 de decembro, de Promoción da Autonomía Persoal e Atención ás Persoas en situación de dependencia, e teñan resolución do Plan Individualizado de Atención (PIA) no que se lle recoñeza o citado servizo (calquera que sexa a modalidade do mesmo) sexan dadas de alta no servizo municipal de acordo co estipulado no Regulamento específico de funcionamento. B) As persoas que accedan ao servizo da axuda no fogar por libre concurrencia e que sexan dadas de alta no servizo municipal de acordo co estipulado no Regulamento específico de funcionamento Se o/a beneficiario/a carecera da capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. A contía do precio público regulado nesta Ordenanza será a fixada nas tarifas contidas nos apartados seguintes referidas a unha hora de prestación do servizo. A tarifa/hora a aboar por cada usuario deteminarase aplicando a porcentaxe correspondente en función da súa capacidade económica sobre o coste por hora de prestación do servizo que deba aboar o concello á empresa adxudicataria do mesmo, en función do contrato asinada entre as dúas partes, e todo elo, polo número de horas de prestación do servizo. A cota mensual correspondente en cada caso, será a resultante de aplicar o resultado anterior polo número de horas mensuais recoñecidas na resolución de concesión do servizo. A participación das persoas beneficiarias na financiación do servizo de axuda no fogar establecerase en función do coste do servizo que se lles preste e da súa capacidade económica persoal, consonte á seguinte taboa: 3. Capacidade económica da persona usuaria do servicio. Esta se determinará de acordo cos puntos que se indican a continuación: 1. A capacidade económica das persoas usuarias do servizo de axuda no fogar calculararse en atención a súa renda e, se é o caso, ao seu patrimonio. No caso de que a persoa beneficiaria tivese cónxuxe ou parella de feito entenderase como renda persoal a metade da suma dos ingresos de ambos os dous membros da parella. Teranse en conta, ademais, as persoas convivintes economicamente dependentes, de acordo co establecido nos parágrafos seguintes.2. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.3. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ambolos dous membros da parella.4. A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes convivintes: o perceptor ou perceptores de rendas computadas, e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.5. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5 % do valor do patrimonio neto que supere o mínimo exento para a realizacion da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.6. Para o cómputo da renda ou do patrimonio teranse en conta os datos correspondentes a última declaración fiscal dispoñible ou pensión coñecida. Asemade para a aplicación do presente acordo e para poder establecer a capacidade económica da persoa solicitante, o concello de Cereda deberá dispoñer dos datos fiscais e de patrimonio, que solicitará de oficio, previa autorización expresa e por escrito da persoa beneficiaria ou familia.1.- A obriga de pagamento nace dende que se inicie a prestación do servicio.2.- Os abonos mensuais das cotas de realizaranse a través de domiciliación bancaria. Se estos pagos non se poidesen facer efectivos por calquera motivo: inexistencia de fondos ou outros, a persoa beneficiaria do servizo será apercibida de inmediato, responsabilizándose dos gastos que isto ocasione.3.- En casos de suspensión temporal do servizo, durante un período non superior a 2 meses por causas forzosas, e non superior a 1 mes por vontade propia, deberá seguir aboandose a cota correspondente á aportación do beneficiario/a.4.- Se a algunha persoa beneficiaria non se lle prestase o servizo por causas non imputables á mesma, léase por inconvintes derivados da organización interna do propio servizo, terá tamén dereito a un desconto proporcional ao tempo que estivo sen atención á hora de abonar a cota mensual.5.- As débedas polos precios públicos poderán esixirse polo procedemento administrativo de apremio.6.- As baixas produciranse de oficio para as persoas beneficiarias que adeuden dúas mensualidades consecutivas, ou tres alternas, sen perxuizo do cobro dos recibos por vía executiva.1.- As liquidacións de prezos practicaranse por meses naturais, aboándose cada mensualidade nos 15 primeiros días naturais do mes. O abono efectuarase mediante cargo na cota corrente ou cartilla de aforros do solicitante, que deberá indicar no modelo adxunto.2.- Unha vez aprobada a alta no servizo, esta manterase mentres non varien as circunstancias que motivaron a prestación do servizo. Cando a alta no servizo sexa posterior ao primero do mes, a cota a pagar será proporcional aos días de servizos prestados en función da cota asignada na resolución de alta do servizo. Asemade rexerase polas normas contidas no Regulamento específico do servicio, no seu artigo 13 referente á extinción do servizo.3.- Anualmente, ou antes, no caso de producirse cambios na situación das persoas usuarias, se lles requerirá, por parte dos Servizos Sociais, para que xustifiquen documentalmente a súa situación económica e patrimonial, a efectos de actualizar a súa renda per cápita e o precio público a aboar.4.-Unha vez iniciada a prestación do servizo, e dacordo co contido no regulamento municipal para persoas en situación de dependencia valorada, procederase á súa inclusión nos padróns ou matrículas deste precio público. ARTICULO PRIMEIRO.- OBXECTO.- É obxecto da presente Ordenanza a regulación dos aspectos relativos á cerimonia de celebración dos matrimonios civís autorizados polo Alcalde- Presidente ou concelleiro en quen delegue, así como a utilización de infraestrutura e locais municipais para este fin. ARTICULO SEGUNDO.- TRAMITACION DE SOLICITUDES.- A).- PRAZO DE PRESENTACION.- Presentarase no Rexistro de Entradas do Concello de Cerceda, a solicitude, no modelo ao efecto establecido, para a celebración do enlace na Casa Consistorial, cunha antelación mínima dun mes respecto da data prevista para devandita celebración. B).- DATOS DA SOLICITUDE.- Ademais dos datos que expresamente constan no modelo de solicitude detallarase no seu caso: - Nome e apelidos do Concelleiro da Corporación elixido para a autorización do matrimonio cando sexa distinto do Sr. Alcalde-Presidente. -Modelo ou protocolo elexido para a cerimonia. C).- RESOLUCION DE SOLICITUDES.- Previa concesión de autorización, o Concello poderá solicitar cantos documentos, informes ou aclaracións complementarias considere oportuno. En caso de coincidencia de dous ou máis solicitantes terá preferencia o empadroado no municipio de Cerceda e na súa falta o primeiro dos solicitantes. A denegación da solicitude, no seu caso, será comunicada expresamente ao solicitante, coa maior brevidade para evitar posibles prexuízos. ARTICULO TERCEIRO.- ORGANO AUTORIZANTE.- De conformidade co establecido no artigo 51.1 da Lei 35/1994, de 23 de decembro, de modificación do Código Civil en materia de autorización do matrimonio civil polos Alcaldes, o órgano autorizante é o Sr. Alcalde-Presidente do Concello de Cerceda, non obstante poderá delegar esta facultade en calquera membro da Corporación, a petición de parte interesada, ou por calquera das causas de delegación previstas na lexislación. ARTICULO CUARTO.- LOCAIS PREVISTOS PARA A CELEBRACION DA CERIMONIA DE MATRIMONIO. O lugar previsto para a celebración da cerimonia será o edificio da Casa Consistorial ARTICULO QUINTO.- HORARIOS E DATA DE CELEBRACION DA CERIMONIA. A).- DATAS (DIAS PERMITIDOS) E HORARIO.- Permitirase a celebración de enlaces matrimoniais todos os días laborables. Os sábados unicamente en horario de mañá. Unha vez fixada a hora deberá cumprirse puntualmente. A duración do acto non poderá exceder dunha hora. O Alcalde-Presidente, excepcionalmente, poderá autorizar as celebración en horario de tarde, comprendido entre as 18 horas e 20 horas. B).- MES DE AGOSTO.- Considerarase inhábil o mes de agosto para a celebración de enlaces matrimoniais. O Alcalde-Presidente, excepcionalmente, poderá autorizar as celebración das vodas no mes de agosto. D).-DIAS EXCLUIDOS. Non se celebrarán vodas os días de noite boa, nadal, fin de ano e aninovo. ARTICULO SEXTO.- OBRIGACIÓNS DOS USUARIOS.- A).- Os usuarios dos locais municipais deberán coidar dos mesmos, do mobiliario existente e comportarse co debido civismo. Os danos causados nos locais e útiles neles existentes serán responsabilidade do titular da autorización e o Concello poderá esixir a súa reparación. B).-.- Pago da taxa por utilización do dominio público municipal, de conformidade coa Ordenanza. ARTICULO SEPTIMO.- INFRACCION E SANCIÓNS.- Consideraranse infraccións as seguintes: a).- Ocupar outros locais municipais distintos dos autorizados polo Concello. b).- Causar danos nos locais, instalacións, mobiliario, equipos e demais bens mobles que se atopen nos locais utilizados. c).- Incumprimento de horario. ARTICULO OITAVO.- As infraccións a impor en caso de comisión das infraccións arriba indicadas serán. a).- Cando as infraccións do artigo anterior teñan a consideración de moi graves, poderán ser sancionadas con multas desde 90,15 euros ata 150 euros, así como a imposibilidade de uso das instalacións nun período dun ano. b).- Cando teñan a consideración de graves, poderán ser sancionadas con multas desde 30 euros ata os 90 euros así como a imposibilidade de uso das instalacións nun período de seis meses. c).- Para as que teñan a consideración de leves, poderán ser sancionadas con multas de ata 30 euros. ARTICULO NOVENO.- As infraccións leves prescribirán aos dous meses, as graves ao ano e as moi graves aos dous anos. ARTICULO DECIMO.- As sancións que poidan imporse en cumprimento do disposto nos artigos anteriores serán independentes da indemnización de danos e dereitos que proceda.- ARTICULO UNDECIMO.- ENTRADA EN VIGOR: A presente Ordenanza entrará en vigor unha vez aprobada definitivamente polo Concello e publicado o seu texto completo no Boletín Oficial da Provincia.